description: Точно когато Анастасиадис и Акънджъ провеждаха последната си критична (и неуспешна) среща в понеделник вечерта, хиляди кипърски гърци и кипърски турци пресякоха демаркационната линия и се събраха в буферната, "мъртвата зона" на Никозия, на митинг-концерт за мир, надежда и обединение на Кипър.

title: Преговорите за Кипър се провалиха, да живеят преговорите!

maintext:
Фотограф: Бранислава Бобанац
Най-критичните и съдбоносни преговори между лидерите на двете кипърски общности Никос Анастасиадис и Мустафа Акънджъ се провалиха, когато решаващата двудневна среща на върха в швейцарския курорт Мон Пелерин завърши без резултат.
"Въпреки положените най-добри усилия, те не са били в състояние да постигнат необходимото по-нататъшно уеднаквяване на критериите за териториални корекции, които щяха да проправят пътя към последната фаза на преговорите", обяви лаконично изявление от името на ООН близо час и половина след полунощ във вторник /22 ноември/. Не бе насрочена и нова дата, което показва, че в момента и двете страни са в безизходица.
Крахът на най-интензивния кръг преговори е не само край на една фаза в търсенето на решение на Кипърския въпрос. Той е и сериозен удар върху целия преговорен процес, който Анастасиадис и Акънджъ водят вече 18 месеца, като на практика го блокира.
Фотограф: Бранислава Бобанац
Толкова близко и толкова далеч
На финалната права в преговорите за обединяване на етнически разделената от 42 години страна под федерален чадър лидерите на двете общности не можаха да надскочат своите, на Атина и на Анкара бариери.
"Изминалата нощ не беше добра нощ за нашата страна. Ние не сме никак щастливи и искрено съжаляваме, че в резултат на турското отношение не бе възможно да се завърши обещаващият процес на продуктивни преговори", уморено, без да крие разочарованието си и с чувство на безсилие коментира говорителят на правителството в Никозия Никос Христодулидис в ранните часове във вторник.
Разочаровани, но от поведението на кипърската гръцка страна, са и преговарящите им партньори. При завръщането си на острова лидерът на кипърските турци Мустафа Акънджъ подчерта, че те са направили важни отстъпки като израз на добра воля и са очаквали подобен отговор, а вместо това са се сблъскали с "ирационална" позиция.
От представителството на ООН в Кипър също признаха, че са разочаровани от липсата на резултат от преговорите в Швейцария.
Ключовият кръг преговори за решаване на Кипърския въпрос се проведе в швейцарския курорт Мон Пелерин в две фази – на 7-11 ноември и 20-21 ноември. Срещата на върха целеше да постигне споразумение по конфликтната и болезнена тема, възлова за хода на мирния процес и постигането на споразумение за обединяването на Кипър – територията на бъдещите две административни единици /на кипърските гърци и кипърските турци/ в бъдещата федерация.
Преди заминаването си за Швейцария за втората фаза Анастасиадис и Акънджъ декларираха, че са в "непосредствена близост" до решаването на проблема. Признаци на напредък се забелязваха и по време на самите преговори. В крайна сметка лидерите
Фотограф: Бранислава Бобанац
не сближиха позициите си по нито един
от трите основни критерия за териториалните корекции, които обсъждаха. А те са: какъв процент от заеманата сега от кипърските турци територия ще бъде върнат под кипърска гръцка администрация, колко кипърски гръцки бежанци ще могат да се завърнат по родните си места, както и да се увеличи бреговата линия, достъп до която ще имат кипърските гърци. В момента самообявилата се Севернокипърска турска република заема близо 37% от територията на острова при около 20% от населението.
Според говорителя на правителството Никос Христодулидис основното несъгласие е в размера на територията на всяка от бъдещите две федерални зони. Бариш Бурджу, говорителят на Акънджъ, обаче обвини кипърските гърци за провала заради тяхното "максималистично отношение", въпреки че кипърските турци са се съгласили да намалят със 7% територията под техен контрол и разликата между предложенията на двете страни е малко над 1%.
От този препъникамък идва и по-сериозната причина, довела до безизходицата - броят на кипърските гръцки бежанци, които ще могат да се върнат в домовете си. Кипърските гърци настояват за 90 000 души, което според кипърската турска страна "не е етично" и тя предлага максимум 75 000, "за да не се нарушава ежедневието на двете страни".
Акънджъ сам призна, че територията е "силна карта" за кипърските турци в преговорите, защото в замяна на земя те ще си възвърнат правата в управлението на общата кипърска държава, които са изгубили преди 53 години /при междуобщностния конфликт от 1963 г./. Затова и той настоява въпросите за териториалните корекции да останат отворени до финалната фаза на преговорите - многостранната конференция заедно със страните-гаранти Великобритания, Гърция и Турция. Според него картата на бъдещия федерален Кипър, както и всички нерешени още въпроси, трябва да се обсъжда на нея заедно с въпросите на сигурността и гаранциите, защото са взаимосвързани.
А и на тази конференция на практика решенията ще взема Ердоган.
Анастадиасис обаче е против такова свързване, опасявайки се от "търгуването" им за повече отстъпки, и държи всички глави да бъдат приключени дотогава. Изричното му условие е, че не може да се премине към конференция за гаранциите без да има споразумение по територията и конкретните карти – точно липсата му блокира преговорите в Швейцария. Това бяха първоначалните позиции на двамата лидери и те не успяха да направят компромис. Така преговорите завършиха катастрофално и без обявяване на дата за свикването на конференцията, с която Акънджъ силно желаеше да се върне в Кипър.
Колапсът в приближаващите се към финала преговори отново показа, че Кипър е
Фотограф: Бранислава Бобанац
заложник на Гърция и Турция.
Дипломатическа "мини-криза", обезвредена с посредничеството на ООН, предизвика изявлението на министър-председателя на Гърция Алексис Ципрас, че ще участва в петстранната конференция на гарантите само "въз основа на споразумение за премахване на анахроничната система от гаранции и пълното изтегляне на турските войски от острова". Турция и ръководството на кипърските турци обаче настояват за запазване на гаранциите под някаква форма. "Ние се нуждаем от Турция като възпиращ фактор срещу тези, които искат да заплашват мира на острова", посочи Мустафа Акънджъ.
Кипър все повече влиза и в голямата политическа игра на Ердоган. Островът е част от разпоредбите на Договора от Лозана, чието преразглеждане поиска турският президент. Според анализатори той може да загуби интерес към решаване на Кипърския въпрос, ако Европейският парламент одобри резолюцията за замразяване на преговорите за присъединяване на Турция към ЕС, за което настояха във вторник и двете най-големи групи в него, а гласуването е в четвъртък. Кипърските евродепутати подкрепиха резолюцията, като поискаха и налагане на икономически санкции. Обръщане на курса от еврочленство към Шанхай, готовност за което обяви Ердоган, също изтласква Кипър от неговите политически приоритети.
В същото време сериозните геополитически и икономически интереси в региона на Източното Средиземноморие предизвикаха
Фотограф: Бранислава Бобанац
засилена международна активност
за спасяването на кипърския мирен процес. Само часове след провала започнаха дипломатически совалки, контакти и консултации, за да се предотврати окончателното дерайлиране. ООН продължава своята посредническа роля.
И двете преговарящи страни обявиха, че са твърдо решени да работят за намиране на решение на Кипърския въпрос. Мустафа Акънджъ дори все още вижда място за това в рамките на 2016 г.
Още във вторник телефонен разговор проведоха президентът на Кипър Никос Анастасиадис и премиерът на Гърция Алексис Ципрас, а гръцкият външен министър Никос Кодзиас разговаря със специалния пратеник на генералния секретар на ООН за Кипър Еспен Барт Ейде. В първата половина на декември се очаква среща Ердоган - Ципрас по проблемите на сигурността и гаранциите, предхождаща петстранната конференция.
Председателят на Европейския парламент Мартин Шулц призова във вторник лидерите на двете кипърски общности да продължат усилията си. От Държавния департамент на САЩ също изразиха подкрепа за преговарящите страни за обединение на острова. През миналата седмица по време на визитата си в Атина президентът на САЩ Барак Обама подчерта, че прозорецът на възможността за решаване на Кипърския проблем ще бъде отворен през "следващите няколко седмици или месеци".
Политически анализатори в Кипър не очакват преговорният процес да се срине, защото вече е в много напреднала фаза и е постигнато сближаване по много важни въпроси. Отлагането му обаче към 2017 г. крие рискове, най-вече заради предстоящите след месеци нови сондажи за природен газ по лицензи от правителството на Кипър, срещу които Анкара реагира много остро.


title: Започва битката за първото място в мъжкия тенис през 2016 г.

maintext:
Финалите на АТП ще са първият турнир за Анди Мъри като №1
С двубоя между шампиона от последните четири години Новак Джокович и австрийския дебютант Доминик Тийм днес ще бъде даден старт на последния за годината турнир в мъжкия професионален тенис - финалите на АТП в Лондон.
Битката между осемте най-добри ще даде и отговор на въпроса кой ще завърши сезона на върха в световната ранглиста.
Само допреди три месеца изглеждаше немислимо да има промяна на върха. В началото на август Джокович триумфира в Торонто и натрупа близо 6000 точки аванс пред Анди Мъри, който реши да не защитава титлата си от канадския мастърс.
Шотландецът обаче навлезе в страхотна форма в края на сезона, спечели четири поредни турнира в рамките на по-малко от месец и на 7 ноември за пръв път в своята кариера оглави световната ранглиста.
"Не се чувствах много по-различно, когато се събудих в понеделник. Но може би когато стъпя на корта, ще бъда малко по-уверен и ще се чувствам малко по-добре, когато удрям топката", каза Мъри в навечерието на първия си турнир като №1.
Ситуацията на върха
Мъри започва финалите на АТП с 11 185 точки и крехък аванс от 405 точки пред Джокович. В Лондон се дават по 200 точки за всяка победа в груповата фаза, още 400 точки за класиране на финала и нови 500 точки при титла. От този турнир могат да се спечелят максимум 1500 точки.
Световният номер 1 попадна в по-тежката група в Лондон. Той ще се изправи срещу шампиона от US Open Стан Вавринка, бронзовия медалист от Рио 2016 Кей Нишикори и намиращия се в страхотна форма през последните седмици Марин Чилич.
Мъри има предимство в директните сблъсъци с опонентите си в група "Джон Макенроу". Шотландецът има девет победи и седем загуби срещу Вавринка, седем победи от девет мача срещу Нишикори и 11 успеха в 14 срещи с Чилич.
Мъри обаче се представи неубедително в предишните две издания на турнира и не успя да прескочи груповата фаза. Той по традиция няма добри резултати в Лондон, като отпадна в групите при четири от седемте си участия и нито веднъж не стигна до финал.
Джокович ще опита да си върне първото място и да изравни рекорда на Федерер от шест титли във финалите на АТП
Носителят на 12 титли от Големия шлем има и колосално предимство срещу съперниците си в група "Иван Лендъл", като дори няма загуба
срещу тях -
7 победи от 7 мача с Раонич, 13 от 13 срещу Монфис и 3 от 3 срещу Тийм.
Французинът и австриецът правят дебюта в турнира, а канадецът участва за втори път след 2014 г.
Програма за първия кръг от груповата фаза:
13 ноември
16.00 ч. Новак Джокович - Доминик Тийм
22.00 ч. Милош Раонич - Гаел Монфис
14 ноември
16.00 ч. Стан Вавринка - Кей Нишикори
22.00 ч. Анди Мъри - Марин Чилич
Джокович е на обратния полюс. Той спечели титлата още при второто си участие през 2008 г., а между 2012 и 2015 г. прибави още четири трофея. Ако триумфира във финалите на АТП и тази година, сърбинът ще изравни рекорда на Роджър Федерер.

fasttext_language: bg


title: Парламентът се събира и най-вероятно пак ще се разпусне до балотажа

maintext:
Фотограф: Анелия Николова
Народното събрание ще има заседание днес, което най-вероятно ще продължи до взимането на решение за неговото разпускане до края на седмицата, която завършва с балотаж за президентските избори.Проект за временното разпускане е внесен в деловодството на парламента от Борислав Великов (Реформаторски блок) и Борис Ячев (Патриотичен фронт). Двете партии подкрепят правителството на Бойко Борисов. В предложението им не са написани мотиви за удължаване на депутатската ваканция. Депутати от ГЕРБ коментираха пред "Дневник", че не са уведомени за продължаване на предизборната ваканция и групата им не се е събирала, но смятат, че предложението на коалиционните им партньори ще бъде прието.Миналата седмица парламентът не заседава за да не се използва за предизборна кампания по предложение на зам.-председателя на ГЕРБ Цветан Цветанов.На 12 октомври парламентът изненадващо си гласува излизане в почивка до 9 ноември. Тогава първа точка в дневния ред на заседанието беше гласуване на предложението на депутати от ГЕРБ, РБ, ПФ, БДЦ и АБВ парламентът да не заседава от 26 октомври до 4 ноември, за да не се използва за предизборна агитация. След "предложение на депутата от "Атака" Николай Александров 93 от 134 присъстващи в залата депутати гласуваха "За".БСП и ДПС събраха още тогава 51 подписа от БСП и ДПС за свикване на изънредно заседание, на 14 октомври но то бе провалено след като ГЕРБ, "Атака", голяма част от БДЦ и "Патриотичния фронт не се регистрираха в залата. Драмата бе разрешена от премиера Бойко Борисов, който се появи изненадващо още същия ден в парламента.


description: От 20:30 часа може да гледате и онлайн диспута между двамата кандидати.

title: Дебатите между Цачева и Радев може да гледате и в "Дневник"

maintext: Дебатите между кандидатите за президент Цецка Цачева (ГЕРБ) и Румен Радев (подкрепен от БСП), които са тази вечер в 20:30 часа, ще може да гледате онлайн и в "Дневник" Диспутът ще е в БНТ и ще се предава в ефира на обществената телевизия, която предостави картина и на други медии. Той беше предизвикан от Цачева, която публично призова генерал Радев на дебати преди втория тур на изборите и той прие поканата.В предизборната кампания двамата имаха само една пряка среща в диспут по БиТиВи, но пропуснаха дебатите заедно с други кандидати.Където и да сте - може да гледате дебатите онлайн тук Ако искате да гледате през мобилен телефон и при зареждане на страницата не виждате видео плеъра (или бутон за него), завъртете телефона си хоризонтално и той трябва да се появи. Когато натиснете бутона за гледане - ще видите и картината.


title: Леброн Джеймс влезе в топ 10 на най-резултатните играчи в историята на НБА

maintext:
Джеймс направи поредното си историческо постижение
Звездата на "Кливланд кавалиърс" Леброн Джеймс влезе в челната десетка на най-резултатните играчи в историята на НБА.31-годишният баскетболист отбеляза 25 точки за драматичната победа на своя тим със 102:101 над "Филаделфия" като гост и вече има в актива си 26 970 (средно по 27,2 на мач). Джеймс измести от десетото място Хаким Олайджуон (26 946 ).Сега Джеймс започва преследването на деветия в списъка Елвин Хейс ( 27 313 ), а от действащите състезатели пред него е само Дирк Новицки (29 527). Водещият реализатор за всички времена на НБА е Карим Абдул Джабар с 38 387 т.Срещу "Филаделфия" Джеймс завърши с "дабъл-дабъл" - 25 точки и 14 асистенции, а "кавалерите" продължават да са непобедени от началото на шампионата след шест изиграни мача.


title: България и Китай ще сътрудничат в пристанищни индустриални паркове

maintext:
Томислав Дончев е член на делегацията, водена от премиера Бойко Борисов в Рига.
Фотограф: Георги Кожухаров
България и Китай ще си сътрудничат в областта на пристанищата и пристанищните индустриални паркове по силата на меморандум за сътрудничество, подписан днес от вицепремиера по европейските фондове и икономическата политика Томислав Дончев и зам.-председателя на Националната комисия за развитие и реформи на Китай Хъ Лифън.
Подписването на меморандума се състоя в Рига по време на среща на правителствените ръководители от формата 16+1 между страните от Централна и Източна Европа и Китай.
Меморандумът дава база за строителство, модернизация и експлоатация на пристанища и пристанищни индустриални паркове, като насърчава страните да развиват сътрудничество посредством инвестиции, сливания и придобивания, публично-частно партньорство, проектно договаряне и доставка на оборудване, се казва в съобщението на правителствената пресслужба. Отговорни институции за изпълнението са министерството на
транспорта, информационните технологии и съобщенията на България и Националната комисия за развитие и реформи на Китайската народна република.


description: 12 от министрите в кабинета "Борисов 2" бяха избрани за депутати и всички ще се върнат на банките си в парламента според източници на "Дневник". Не е ясно само какво ще реши премиерът Бойко Борисов, който обяви, че още обмисля.

title: Четирима министри от Реформаторите и 7 от ГЕРБ стават пак депутати. Борисов обмисля

maintext:
Бойко Борисов и кабинетът му в оставка ще се върна на депутатските банки
Фотограф: Георги Кожухаров
Дванайсет от министрите в кабинета "Борисов 2" бяха избрани за депутати и всички ще се върнат на банките си в парламента според източници на "Дневник". Не е ясно само какво ще реши премиерът Бойко Борисов, който обяви, че още обмисля. Влезлите на тяхно място депутати ще трябва да напуснат парламента и да се върнат към предишния си живот.Връщането на четиримата министри от Реформаторския блок ще поразмести малко баланса в парламентарната група. Здравният министър Петър Москов влезе като депутат от ДСБ, но след излизането на председателя му Радан Кънев от коалицията Москов остана в Реформаторския блок. С връщането му с поста си се прощава Антони Тренчев от квотата на ДБГ. Втори депутат от партията на Меглена Кунева – Настимир Ананиев, ще си тръгне, тъй като влезе на мястото на лидера на СДС Божидар Лукарски. Борис Станимиров от ДСБ ще отстъпи мястото си на вицепремиера в оставка Меглена Кунева. Министърът на отбраната Николай Ненчев (БЗНС) ще измести Николай Хаджийски от СДС. В равносметка групата на ДБГ остава с депутат по-малко, на БЗНС – с един повече, без да броим Москов.Ако Борисов реши да депутатства, за няколко месеца ще измести влязлата на негово място Анна Александрова. С депутатския си имунитет ще се простят Руслан Тошев и Нели Петрова, заели местата на спортния и регионалния министър Лиляна Павлова и Красен Кралев. Стефани Михайлова ще освободи банката за за вицепремиера и вътрешен министър Румяна Бъчварова. Министърът на екологията Ивелина Василева изхвърля Румен Желев, транспортният министър Ивайло Московски - Иван Стойнов, Вежди Рашидов - Петър Петров, а министърът на земеделието Десислава Танева - Мария Белова.


description: След като си бил толкова време във властта, натрупал си достатъчно подкожни тлъстини, зануляваш и приключваш. Лидерът на АБВ Георги Първанов

title: Цитат на деня: След като си бил във властта, натрупал си достатъчно подкожни тлъстини

maintext:
Фотограф: Анелия Николова
Нищо по-естествено от това ГЕРБ да иска зануляване на държавната субсидия. След като си бил толкова време във властта, натрупал си достатъчно подкожни тлъстини, зануляваш и приключваш.Лидерът на АБВ Георги Първанов в коментар за намеренията на ГЕРБ да премахната партийната субсидия.На пресконференция днес, той допълни, че това решение ще принуди другите партии да търсят нерегламентирани начини на финансиране. Лидерът на АБВ посочи, че корупцията и всички негативни елементи, свързани с функционирането на политическите партии, имат своя дълбок генезис от началото на прехода и не са свързани със субсидията. Първанов е на мнение, че би било нормално държавната субсидия за партиите да се намали трикратно.Той обяви, че БСП и ГЕРБ са били против въпросите в референдума, а днес се опитват да го експлоатират и да са вносители на идеи, произтичащи от гласуването на 3.5 млн. българи."Не виждам морален и политически потенциал в този парламент да извърши промените в Изборния кодекс след проведения референдум", посочи Георги Първанов, цитиран от агенция "Фокус". Той призова депутатите, след гласуването на бюджета, да си "хващат куфарите" и да си отиват по родните места.Заместник-председателят на АБВ Ивайло Калфин пък допълни, че ако този парламент не може да излъчи ново правителство, не е нормално да взима каквито и да било законодателни решения, включително и за бюджета.


description: Пред БНБ и финансовото министерство НПО "Ние гражданите" организира протест срещу виновните за фалита на КТБ и ролята на синдиците за обезценяването на активите на банката

title: Стотина граждани извикаха "Оставка" и "Мафия" заради фалита на КТБ

maintext:
С плакати и свиреща за тревога сирена вложители и други граждани протестираха пред БНБ и Министерството на финансите заради ограбените им пари чрез фалита на КТБ
Фотограф: Георги Кожухаров
"Мафия", "Крадци", "Виновните в затвора", "Махайте се", "Оставка" - извикаха стотина вложители на фалиралата КТБ и други граждани пред сградата на БНБ на протест, организиран от сдружението "Ние гражданите" срещу фалита на банката, заради който са изгубили парите си. С плакати и вой на сирена за тревога протестиращите изминаха разстоянието до Министерството на финансите.Там нарекоха финансовия министър "приятеля на Пеевски, който му осигурил финансиране на фирмите му от държавната Банка за развитие". И още - "министър изпълнител и пазител" на синдиците, които осъществяват "кражбата на активите на банката разпродавайки ги за жълти стотинки"."Хора, които не са създали и едно работно място, които не са изкарали и един лев от собствен труд и ум, окрадоха няколко милиарда лева. Няма в света друг такъв случай - да бъде унищожена системна банка, за да бъдат откраднати парите и активите и крадците да останат ненаказани", заяви съпредседателката на сдружението Вера Ахундова и призова протестиращите да се придвижат по-близо до БНБ, за да ги чуят "централните банкери, които са се скрили вътре". "Някой да знае къде е сега Иван Искров, да е чувал за него", попита тя сред виковете на присъстващите.А Георги Лесев, Пенка Маринова (вложители в КТБ), Даниел Божилов (другият съпредседател на "Ние гражданите") изброиха виновните: на първо място прокуратурата и БНБ, правителството и парламента, в който всички партии - това за "всички партии" беше повторено десетки пъти - са станали съучастници в унищожаването на банката.Пенка Маринова разказа за срещата на сдружението с Бойко Борисов през септември 2014, преди отнемането на лиценза, в навечерието на изборите, на която той се ангажирал предизборно, че банката няма да пострада заради нечии интереси и че няма да се поправят банковите закони за такава цел. "На срещата присъства Владислав Горанов и се набиваше в очи, че този човек е зависим, а след два месеца бе назначен за финансов министър", допълни Маринова.Божилов, който заедно с други представители на тяхната организация е присъствал на всички заседания на Правната и Бюджетната комисия при приемането на нарочните поправки в законите за банковата несъстоятелност и за кредитните институции, въпреки обещанието на Борисов, припомни пред "Дневник": "Промените в иначе добрите банкови закони, които горе-долу даваха рамка за реализиране на обезпеченията, бяха спускани отгоре и се гласуваха за минути от депутатите от всички партии, докато те си ровеха в телефоните и нямах представа какво гласуват, а с поправките се осигуряваше последвалият грабеж".Божилов разказа също, че финансовото министерство през 2014 г. след поставянето на КТБ под специален надзор, е направило предварително изчисление, че ако КТБ фалира, това ще струва загуби на икономиката от 12 млрд. лв., същото изчисление е направила и БНБ. "Когато Менда Стоянова /шеф на Бюджетната комисия - бел. ред/ попита служебния министър на финансите Порожанов дали са правили изчисление, той хладнокръвно излъга - "не". Същото каза и управителят на БНБ. Без никакво притеснение, че ние сме виждали сметките.""Казват ни, че Цветан Василев е крал чрез финансиране на свързани фирми, но това финансиране, ако е нередно, не надхвърля милиард - милиард и двеста хиляди. Къде са останалите 10 милиарда, това искаме да знаем", запита Даниел Божилов.


description: Задържани са седем души, сред които и служители на ръководни постове, съобщават от областната дирекция на МВР.

title: Служители на ДАИ във Варна са арестувани за престъпления по служба

maintext:
Фотограф: Красимир Юскеселиев
При специализирана полицейска операция са арестувани седмина служители на Изпълнителната агенция "Автомобилна администрация" - Варна (бившата ДАИ), съобщиха от областната дирекция на МВР.От съобщението се разбира, че сред задържаните има и служители на ръководни длъжности.Акцията е на отдел "Икономическа полиция" и е по разследване за престъпления по служба, като от полицията отказаха да конкретизират за какви обвинения става дума. Посочват, че са претърсени служебни помещения в сградата на инспекцията, като са намерени множество документи, свързани с обвинението.Седмината са задържани за срок до 24 часа. Образувано е досъдебно производство под ръководството на Окръжната прокуратура – Варна.


description: До проверката на главният архитект на София се стигна, след като вчера той се срещна с новоизбрания кмет на общината Десислава Иванчева и общинския съветник Войслав Тодоров.

title: Столичната община спря временно строеж на зелена площ в "Младост"

maintext:
Багер пристигащ на обекта между блок 70 и и общо детско заведение "Зорница"
[За зелен „Младост]
в зелена площ до блок 70 и ОДЗ "Зорница" в "Младост" е спрян временно от Столичната община, съобщава "Медиапул". Работата по обекта започна едва преди няколко дни, за което сигнализираха граждани на района и последва протест.
Проверка на издалия разрешителното за строеж главен архитект на София Здравко Здравков е установила нарушения при обявяване на разрешението за строежа, поради което то не е влязло в сила.
и общинския съветник
. На нея е станало известно, че строителството ще бъде спряно временно, като причината за това е пропуск на администрацията на община "Младост" при обявяване на разрешението за строеж на жилищна сграда. От общината не изясняват какви точно са допуснатите нередности.
Днес от 18:30 жители на "Младост" ще излязат на протест пред блок 64 заради започналото застрояване на зелена площ в близост и до този блок.
Строежът на жилищна сградаРазрешението за строеж на жилищна сграда с гаражи в градинката между бл. 70 и ОДЗ "Зорница" в "Младост" е издадено от главния архитект на София Здравко Здравков на 25 юли тази година. В края на миналата седмица на мястото се появиха багери , а строителни работници започнаха да подготвят терена за строеж. В понеделник граждани и членове на инициативния комитет "За Зелен Младост" излязоха на протест.До проверката на главният архитект на София се стигна, след като вчера той се срещна с новоизбрания кмет на общината Десислава ИванчеваВойслав Тодоров


description: Едвин Сугарев заяви, че единствено външно министерство може да каже дали трябва да бъде отзован.

title: АБВ на Първанов поиска Едвин Сугарев да бъде отзован като консул

maintext:
Фотограф: Юлия Лазарова
представляват недопустима намеса във вътрешнополитическия живот на страната и съдържат скандални оценки за политиката на чужди държави с потенциал на крупен международен гаф, който може да влоши авторитета на България и отношенията й със съответните държави".
На пресконференция в парламента днес от формацията настояха външният министър Даниел Митов да обяви дали позициите на Сугарев са съгласувани с него, както изисква законът, а правителството да оттегли консула.
АБВ, партията на президента от 2002 г. до 2012 г. Георги Първанов, призова външно министерство да отзове консула в Ниш Едвин Сугарев.В отворено писмо до премиера в оставка Бойко Борисов, подписано от лидера на политическата сила Първанов, се казва, че в поредица от интервюта между двата тура на президентските избори и след изборите Сугарев си е позволил да направи "изявления, които нарушават изискванията на дипломатическия пост, който заема,Пред "Дневник" Едвин Сугарев изрази учудване от искането на АБВ и посочи, че не знае кои интервюта между двата тура визират от партията.Проверка на изявленията на Сугарев пред български медии показва, че основните му изяви в последните месеци са интервю за телевизия "Европа" на 20 октомври и за Би Ти Ви на 17 ноември. В първото интервю Сугарев заявява, че залогът на изборите е външнополитическата ориентация на България и че при избор на издигнатия от БСП Румен Радев бъдещето на България в евросъюза и НАТО ще е под въпрос. Във второто - четири дни след избора на Радев, консулът в Ниш коментира: "Ситуацията, при която избраха Доналд Тръмп в САЩ, просто развързва ръцете на Путин и един от неговите таргети в много кратко време ще бъдат именно Балканите. Опитът за преврат в Черна гора говори много ясно в тази посока"."Говорил съм нещата, за които ме обвинява Първанов, доста преди изборите. Не съм направил това между двата тура. След това имах участие в Би Ти Ви, но Румен Радев вече беше избран за президент. Тогава казах, че е проруски кандидат, тъй като заяви, че Крим е руска територия", коментира днес Сугарев.Той добави, че решението дали да бъде отзован може да вземе Министерството на външните работи. Ако оттам преценят, че е нарушил по някакъв начин Закона за дипломатическата служба, то тогава той е готов да напусне поста си."Няма обаче да се огъна пред Георги Първанов. Знам, че той не ме харесва, но пък аз няма да се откажа от консулския пост заради него", каза още Едвин Сугарев.


description: Министър Василева отмени решение на РИОСВ-Бургас за изграждане на компостираща инсталация в Карнобат

title: Екоминистърът отмени решение за компостираща инсталация в Карнобат

maintext:
Министърът на околната среда и водите Ивелина Василева отмени решението на регионалната екоинспекция в Бургас за инвестиционното предложение на "Агрошанс Комерс" за изграждане на инсталация за компостиране в промишлена зона "Север" на Карнобат.
С решение от 14 септември 2016 г. директорът на регионалната екоинспекция в Бургас е постановил да не се извършва екологична оценка на проекта. Срещу това е подадена жалба от кмета на Карнобат Георги Димитров, народния представител Стефан Кенов и група общинските съветници.
Според жалбоподателите проектът предвижда да се изгради инсталация с капацитет над 10 тона на денонощие, поради което той подлежи на задължителна оценка на въздействие върху околната среда. Не е предвидено строителство на пречиствателно съоръжение. В инвестиционното предложение липсва яснота относно произхода и начина за снабдяване с основната суровина за производство.
След запознаване със случая министър Ивелина Василева отменя решението на РИОСВ-Бургас от и го връща за ново произнасяне. Директорът на екоинспекцията трябва да изисква допълнителна пълна и подробна информация от възложителя, като отчете получените в хода на процедурата негативни становища.
Решението на министър Ивелина Василева не подлежи на обжалване.


title: Полицейски синдикат е в протестна готовност заради неплащане на извънреден труд

maintext:
Снимката е от полицейски протест от ноември 2015 г.
Фотограф: Георги Кожухаров
Най-големият полицейски синдикат - Синдикалната федерация на служителите в МВР (СФСМВР), обяви готовност за национален протест, ако до седем дни ръководството на МВР не се срещне с тях за обсъждане на проблем със заплащането на извънреден труд и отчитането на изработеното на служителите на смени.Става дума за Наредба на работното време на полицаи и пожарникари, които изпълняват дейността си на смени. Тя е обявена за нищожна от Върховния административен съд (ВАС) тази година, обясниха за "Дневник" от СФСМВР. Според наредбата нормата на служителя не се намалява, ако той ползва отпуск в рамките на същия месец.министерството не поправя наредбата, за да я приведе в синхрон с постановеното от съда, коментираха полицейски синдикати.Така се получава, че ако служител работи повече часове от предписаната му норма на месец и същия месец излезе в отпуск, надработеното му не се приема за извънреден труд и съответно той не му се заплаща.Ако полицай работи под установената за него норма, няма да получи по-малко пари.От синдиката не знаят точната бройка на служителите, засегнати от тази наредба, но уточниха, че става дума за тези "на терен"."Въпреки многократното поставяне на проблема колегите продължават да полагат труд извън нормативно установения, който не им се заплаща. На практика МВР отнема правото на служителите да имат платен годишен отпуск", посочва в писмото си СФСМВР. От ведомството заявиха, че не са запознати с проблема.Според синдикалната организация проектът за бюджет на МВР за 2017 г. не предвижда никакво реално увеличение на средствата на министерството. Освен това имало явен дисбаланс при финансирането на сектор "Сигурност", което е в ползва на Министерството на отбраната.поради реално завишени изисквания и "сериозен недокомплект, натоварващи допълнително служителите", както и защото скоро размерът на минималната работна заплата в страната ще се изравни със стартовото възнаграждение на новопостъпил в системата на МВР служител. Бюджетът на МВР трябвало да се увеличи с поне 20%.Синдикатите освен това очакват лично участие в евентуалните срещи с ръководството на МВР на министър Румяна Бъчварова.


description: Консулът ни в Ниш заплаши да съди Първанов за някои от твърденията, които направил по негов адрес.

title: Едвин Сугарев обвини Георги Първанов в три лъжи

maintext:
Фотограф: Анелия Николова
Скандалът между президента на България от 2002 до 2012 г. Георги Първанов и генералния консул на България в Ниш Едвин Сугарев продължи с право на отговор от страна на дипломата.След като вчера от партия АБВ поискаха от премиера в оставка Бойко Борисов и външния министър в оставка Даниел Митов отзоваването на Сугарев заради негови изказвания около президентските избори , днес с отворено писмо до медиите той обвини лидера на партията Георги Първанов, че е излъгал за три неща."Невярно е, че между двата тура на изборите съм давал изявления в медиите и съм извършвал предизборна пропаганда", пише Сугарев.Проверка на "Дневник" показа, че изявленията на консула ни в Ниш пред български медии през последните месеци са две - интервю за телевизия "Европа" на 20 октомври и за Би Ти Ви на 17 ноември."Невярно е, че съм правил изявления, които "нарушават изискванията на дипломатическия пост", тъй като добре ми е известно какво гласи чл . 50 от Закона за дипломатическата служба. Казаното пред телевизия "Европа" и Би Ти Ви не е изявление от името на службата, а изразява единствено гражданското ми мнение в качеството ми на наблюдател и анализатор на политическите процеси у нас в течение на над двайсет години", пише още Сугарев.Той определи като неверни и обвиненията на Първанов, че е планирал да започне безсрочна гладна стачка заради избирането на ген. Румен Радев за президент."Настоявам г-н Първанов да посочи къде, кога и пред кого съм изразявал такива намерения – в противен случай ще потърся правата си по съдебен ред. Това внушение е откровена лъжа и накърнява доброто ми име", добавя консулът на България в Ниш.Обвиненията, че с изказванията си можел да накърни авторитета на страната в отношенията ѝ с Русия и САЩ, той окачестви като "нелепи".В писмото си до медиите Едвин Сугарев припомня, че веднъж вече е подавал оставка като посланик в Индия и това е станало, когато Георги Първанов е бил избран за президент. "Не бих могъл да си представя, че мога да изпълнявам функциите на негов представител. Само че сега той не е президент и не следва поведението ми да е укоримо от лидер на политическа формация, получила нищожен процент на президентските избори", завършва Сугарев.По-рано днес външният министър в оставка Даниел Митов заяви, че ще разговаря с него, но няма намерение да го отзовава.


description: Най-голямата подводна археологическа експедиция проверява легендите и открива невиждани досега морски съдове.

title: Има ли "музей на корабоплаването" на дъното на Черно море

maintext:
Компютърно изображение на "Цветето на Черно море" - османски съд, потънал между XVII и XIX в., смайва учените със запазени въжета и изящна дърворезба.
[Black Sea M.A.P]
нова информация за търговските пътища, минавали покрай днешните български земи и развитието на средновековното корабостроене. Находките, определени като "един от големите удари на археологията" от петъчното издание на "Ню Йорк таймс", впечатляват с изключителната си цялост, което се дължи на безкислородните условия и слабите процеси на гниене под 150 м, заради което някои го наричат "музей" и "подводна лаборатория" за археология.
"Stril Explorer", снабден с
3D възстановка на кърмата на "Цветето на Черно море"
[Black Sea M.A.P]
Саутхемптън, Великобритания, съвместно с
след края на последния ледников период. Корабокрушенията, открити и документирани от него, са допълнителен бонус - но предоставят най-добрите, а в някои случаи и единствени модели на
корабите - предшественици на Великите географски открития.
Такъв е средновековният
Компютърна 3D възстановка на средновековния "кръгъл" кораб, познат досега единствено от исторически източници - световно откритие според доц. Вагалински.
[Black Sea M.A.P]
[Black Sea M.A.P]
Останките от 45 кораба в българската акватория на Черно море, потънали между IX и Х в., включително съдове, досега познати само на думи, обещаватВтората експедиция от проекта Black Sea M.A.P ("МАП Черно море") - най-голямото морско археологическо проучване в момента, приключи в края на септември. В продължение на месец корабътнай-модерното оборудване за дълбоководни проучвания, включително прототипи на подводни роботи, извърши геофизично измерване на над 1000 линейни километра от дъното.Основната цел на проекта, провеждан от учени от университета вколегите им от Национален археологически музей, Центъра за подводна археология и още няколко чуждестранни института, изследва праисторическите пластове на дъното на Черно море, залетизападносредиземноморски кораб от "кръгъл" тип, открит на 800 м дълбочина в изумително добро за археолозите състояние. За съда, който учените датират към XIII-XIV в., досега бе известно единствено от писмени източници. "За този кораб, предшественик на бъдещите галеони, се знае твърде малко - няма дори изображения, какво да кажем за запазени части. Това наистина е световно постижение", каза директорът на Националния археологически музей Людмил Вагалински. "Не би било преувеличение, ако кажем, че Европа е навлязла в модерността благодарение на тези кораби", казва ръководителят на експедицията д-р Джон Адамс.Отвъд този и още един византийски съд, датиран от X-XI век, повечето от корабокрушенията са от османско време. Турски кораб, спечелил си прякора "Цветето на Черно море", смайва учените със запазени въжета и изкусна дърворезба на флорални мотиви. Въпреки вековете под вода е възможно из корабокрушенията да бъдат открити десетки непокътнати обекти, включително писмени документи, посочва археологът Брендън Фоли пред "Ню Йорк таймс". Той и други външни на проучването специалисти определят изследването като голям пробив в изучаването на древните търговски пътища и подема на средновековните италиански градове-държави.Брендан Фоли, а и други търсачи на морски съкровища отдавна предполагат, че дъното на Черно море е нещо като "музей" на древното корабоплаване, на чиято площ лежат "десетки хиляди изгубени кораби", консервирани в безкислородната му среда. Людмил Вагалински е по-умерен с числата и метафорите. "За покритата от изследването част корабокрушенията не са толкова многобройни. Учудващо е и че не откриваме съдове отпреди IX - XI в. Трябва да си отговорим защо е така." Корабокрушенията са много дълбоко и всъщност не биха могли да бъдат видени без апаратурата на Black Sea M.A.P. Ясните изображения на експедицията са всъщност 3D модели, компютърно генерирани на базата на хиляди снимки и данни от подводните апарати.Във всеки случай това е първото системно, изцяло научно подводно археологическо изследване на българската акватория - в момента най-голямото в света, което ще даде отговори на отдавна задавани въпроси. То е тригодишно, а след това предстои още година анализ на данните. Финансирано е от британската фондация Expedition and Education Foundation (EEF).


description: През третото тримесечие разрешителните за строеж на административни сгради се увеличават с 37.8% спрямо предходното, а площта им - с 315%. Спрямо година по-рано увеличението на разрешителните е с 27.5%, а на площта - с 81.6%. Повече са и започнатите проекти.

title: Задава се бум на офис сградите

maintext:
Най-голям брой разрешителни за строеж на нови жилищни сгради са издадени в областите София (столица) - 170, Пловдив - 170, Варна - 109, София - 107, и Бургас - 104. Най-много жилища предстои да бъдат започнати в областите София (столица) - 1 913, Пловдив - 714, Бургас - 509, Варна - 503, и Русе - 221.
Статистика на започнатото строителство
Започнатите между юли и септември жилищни сгради са 830 ( минус 0.7% спрямо предходното тримесечие ) с 3 144 жилища в тях (минус 5.6% ) и с 395 609 кв. м обща застроена площ (+ 6.2% ).
Започнатите офис сгради са 32 (+ 39.1% спрямо предходното тримесечие ), а площта им е 20 959 кв. м (минус 72.8% ).
Статистиката за започнатото строителство сочи, че са в ход по-малко жилищни блокове, докато офис сградите се увеличават. И при двата типа строителство проектите се осъществяват на по-малка площ.Започнатите между юли и септември жилищни сгради са 830 () с 3 144 жилища в тях (минус) и с 395 609 кв. м обща застроена площ (+).Започнатите офис сгради са 32 (+), а площта им е
Спрямо година по-рано започнатите жилищни сгради се увеличават с 12.0%, жилищата в тях - с 4.6%, но разгънатата им застроена площ е по-малко с 11.4%. Административните сгради са с 28.0% повече, но площта им е с 59.2% по-малка.
Строителство на най-голям брой нови сгради е започнало в областите: Пловдив - 111 жилищни и 64 други сгради;
София (столица) - 115 жилищни, 9 административни и 31 други сгради; Варна - 112 жилищни, 6 административни и 18 други сгради; Стара Загора - 56 жилищни и 53 други сгради; София - 61 жилищни сгради и 40 други сгради.


description: Вече са ясни десет от 16-те участника в директните елиминации.

title: "Ювентус", "Лестър" и "Реал" се класираха за осминафиналите

maintext:
В другия мач от група F "Борусия" (Дортмунд) победи "Легия" (Варшава) с 8:4 в най-резултатния мач в историята на турнира и запази първото място преди директната битка с "Реал" в последния кръг на груповата фаза.
"Ювентус", "Лестър", "Реал" (Мадрид), "Монако" и "Байер" (Леверкузен) си осигуриха място в осминафиналите на Шампионската лига. Те се присъединиха към класиралите се след предишния кръг "Арсенал", ПСЖ, "Атлетико", "Байерн" и "Борусия" (Дортмунд). Така вече са ясни десет от 16-те участника в директните елиминации."Ювентус" направи обрат и спечели с 3:1 при гостуването на "Севиля" в много здрава битка на "Рамон Санчес Писхуан", белязана от две спорни решения на съдията Марк Клатенбърг.Англичанинът показа втори жълт картон на Франо Васкес в 36-ата минута, а в последната минута на първото полувреме отсъди дузпа, с която Клаудио Маркизио изравни.Домакините опитаха да запазят равенството след почивката и дълго време се бранеха успешно с всички сили, но не успяха да издържат с човек малко и получиха два гола от Леонардо Бонучи и Марио Манджукич в последните шест минути.С този успех "Ювентус" събра 11 точки и излезе начело в група Н. "Старата госпожа" изпревари "Севиля" с една точка и държи нещата в свои ръце преди домакинството на "Динамо" (Загреб) в последния кръг."Лион" победи тима на Ивайло Петев с 1:0 в Хърватия и запази шансове за осминафиналите. Французите имат седем точки посрещат "Севиля" в последния кръг, а първият мач между двата отбора завърши с победа на шампиона в Лига Европа с 1:0."Лестър" продължи впечатляващия си дебют в Шампионската лига и си гарантира първото място в група G и място в първа урна на жребия за осминафиналите. Английският шампион допусна първи гол у дома през сезона, но това не попречи за четвърта победа от пет мача - 2:1 срещу "Брюж"."Лисиците" събраха 13 точки и имат пет аванс пред "Порто". Португалците направиха нулево равенство при гостуването на "Копенхаген" и остават с две точки преднина пред датчаните в битката за второто място.Носителят на трофея "Реал" (Мадрид) спечели много труден успех с 2:1 при гостуването на Шампионската лига и също си гарантира място в следващата фаза.В група Е "Монако" победи "Тотнъм" с 2:1 у дома и изхвърли "шпорите" от турнира. Френският тим си гарантира и първото място, след като по-рано днес ЦСКА и "Байер" завършиха 1:1 в Москва.Равенството беше достатъчно за "аспирините" да си осигурят втората позиция, а "армейците" ще гостуват на "Тотнъм" в директна битка за място в Лига Европа напролет.


title: - - Dnevnik.bg

maintext: "След поставянето на КТБ под особен надзор редица политици, в т.ч. настоящият премиер на Република България обещаха на българските граждани пълна прозрачност и цялата истина по случая КТБ. Вместо това срециалните поправки на "най-добрите в ЕС" банкови закони позволиха на група политици и бизнесмени да ограбят активите на фалиралата банка и фактически спестяванията на над 7800 граждани и фирми. На нито един сигнал за закононарушения на квестори, синдици, управител и подуправители на БНБ до края на 2014 г. , за присвоявания и ограбване на активи на КТБ, които би следвало да влязат в масата на несъстоятелността на банката, не е даден ход."Това е част от писмото на гражданското сдружение "Ние гражданите", с което свикваи се обръща към всички граждани и граждански организации, които смятат правата си за ощетени не само в банковия сектор и които искат правов ред и сигурност. НПО "Ние гражданите " е неправителствена организация , която защитава правата на вложитеите в КТБ над гарантираните суми, но видно от сайта й, в обсега на дейността на сдружението влиза защита на всички основни права на гражданите.Досега сдружението е подало над 40 сигнала до прокуратурата с документи и приложения - характерно за "Ние гражданите" е обилната документация с която придружават всеки сигнал, но досега прокуратурата не е дала ход на нито един.Сдружението многократно настоява и за разсекретяване на стенограмата от КСНС при президента на 29 юни 2014, което и досега не е направено - на онова заседание се обсъждаше съдбата на КТБ.Вера Ахундова, съпредседател на НПО "Ние гражданите", обясни на въпрос на "Дневник" за актуалните им приоритети - сред последните им сигнали и жалби са и тези до омбудсмана Мая Манолова във връзка с 4-процентната такса, която вложителите трябва да заплащат, когато обжалват действия на синдиците.Непрозрачността на всичко което се случва около и след фалита на КТБ, се поддържа и от мнозинствто в парламента. Още през юни Петър Славов и Мартин Димитров са внесли искане да бъде изслушан главният прокурор Сотир Цацаров за делото КТБ в съответствие с ппомените на Конституцията, които дават такава възможност. Но искането на двамата депутати изобщо не бе придвижено от председателя на парламента Цецка Цачева."Ние гражданите" е организация с експерти - финансисти и юристи, която единствена сред гражданските формации следи специализирано и под лупа осребряването на активите на банката и изнася информация за действията на синдиците, съдилищата, съдебните изпълнители. Поради спецификата си сдружението, макар че е напълно игнорирано от големите медии, е неприятният коректор на финансовия министър Владислав Горанов. Тъй като коригира представяните от него числа от парламентарната трибуна за събраните пари от продажбата на активите на КТБ.


title: Унай Емери заяви, че ПСЖ няма да подцени "Лудогорец" в последния мач

maintext:
Емери заяви, че ПСЖ ще гони задължителна победа в последния си мач
Унай Емери остана доволен след равенството на ПСЖ с "Арсенал", но заяви, че тимът му няма да подцени "Лудогорец" в последния си мач от груповата фаза.Парижани завършиха 2:2 при гостуването с в Лондон, което ги изведе на първо място в групата. Двата тима имат равен брой точки, но французите имат един гол повече на чужд терен в директните сблъсъци, а именно резултатите от преките мачове са определящи в такива случаи.В битката за третото място "Лудогорец" и "Базел" са в същата позиция и имат еднакъв брой точки, но "орлите" успяха да отбележат гол на чужд терен при двете равенства между двата тима.В последния кръг ПСЖ приема българския шампион, а "Арсенал" гостува на "Базел"."В момента сме на първо място в групата и разбира се това е най-важното. Мисля, че това е определящо за нашето представяне в следващата фаза. Заслужавахме равенството и сега е съвсем нормално да бъдем на върха", коментира Емери."Смятам, че като се направи анализ на двата ни мача с "Арсенал", се вижда, че заслужаваме първото място в групата. Няма да подценим "Лудогорец", защото само победа ще ни гарантира първото място. Не очакваме подаръци от "Базел", каза още треньорът на французите.


title: "Лайпциг" постави рекорд в Бундеслигата и излезе начело

maintext:
Топката влиза в мрежата на "Байер" за трети път след удара на Орбан (вляво)
Таблото на "БайАрена", което увековечи рекорда на "Лайпциг"
Шведът Емил Форсберг ликува, след като е изравнил резултата на 2:2
Дебютантът в Бундеслигата "Разенбалшпорт" (Лайпциг) излезе еднолично начело в класирането, след като постави рекорд от 11 мача без загуба в първия сезон.Хората на треньора Ралф Хазенхютъл трябваше да минат през едно от най-тежките си изпитания до момента, но го преодоляха, като спечелиха с 3:2 гостуването на "Байер" (Леверкузен).Тимът от Лайпциг изоставаше два пъти в резултата, успя да отрази и дузпа, но показа характер и ще нощува начело поне до мача между "Борусия" (Дортмунд) и "Байерн" в събота.Домакините поведоха в резултата още в 60-ата секунда, след като хванаха неподготвена отбраната на "Лайпциг" и Кевин Кампъл вкара благодарение на прецизното центриране на Юлиян Бранд.Преди да е изтекла четвъртата минута обаче гостите изравниха. След серия от корнери топката се удари в тялото на полузащитника на "Байер" Юлиян Баумгартлингер и влезе във вратата."Байер" отново поведе във втората минута на добавеното време на първата част. Нова грешка в отбраната на "Лайпциг" отвори шанс за бърза контра, а Бранд беше изведен зад защитата. Въпреки че трябваше да стреля от малък ъгъл, той реализира страхотен гол.Домакините имаха шанса да поведат с 3:1 в 54-ата минута. Главният съдия Феликс Брих отсъди дузпа за спъване на Бранд, но вратарят на "Лайпциг" Петер Гулаши отрази удара на Хакан Чалханоглу.Това беше сигнал за новаците, че точката е близо, а с това и рекордът. В 67-ата минута Емил Форсберг напредна сам от центъра и изстреля мощен шут към вратата на домакините, там Бернд Лено не реагира достатъчно добре и резултатът беше изравнен - 2:2.Кулминацията настъпи в 81-ата минута. Форсберг центрира отдясно на главата на централния защитник Вили Орбан и той от чиста позиция вкара първия си гол в Бундеслитата.Опитите до края на "Байер" да изравни бяха безрезултатни, и влизането на Хавиер Ернандес в игра не помогна.


title: Балканският 1000-километров ултрамаратон събра 14 хил. евро за благотворителност

maintext:
За двете български каузи са получени близо 5500 лева
[1000Balkan.com]
Балканският 1000-километров ултрамаратон е събрал близо 14 хил. евро за благотворителните каузи, които подкрепя, обявиха организаторите. Събирането на средства ще продължи до края на месеца чрез сайта на събитието 1000balkan.com и на platformata.bg.Двете български каузи - на МултиКулти Колектив и на фондация "Дечица" – са получили съответно 2220 лева и 3070 лева.Ултрамаратонът, чиято цел е събирането на средства и популяризирането на бяганията, се проведе по-рано този месец. Предизвикателството е без състезателен характер и всеки сам определя за кои каузи набира пари.Участниците - българи, румънци, японка, холандец - стартираха от Букурещ, преминаха през София, за да се завърнат в румънската столица. В 11-те дни на ултрамаратона те изминаха общо 1050 км с бягане и колоездене. Като част от събитието бяха посадени десет фиданки гинкобилоба на различни места в България и Румъния.Организаторът Станислав Георгиев за четвърти път измина цялото разстояние (640 км с велосипед и 410 км бягане). Той привлече и най-много дарения – общо 4264 евро, за избраните от него каузи.Най-много са даренията за румънската асоциация "Фабориса" – над 8000 евро.От създаването на Балканския 1000-километров ултрамаратон преди пет години до момента са събрани над 150 хил. евро.


description: "Тези хора ("Ислямска държава" - бел. ред.) изобщо не знаят какво са правата на човека, повярвайте ми. Няма да позволя да избият народа ми в името на правата на човека, това е безумие."Президентът на Филипините Родриго Дутерте

title: Цитат на деня: Дойде ли "Ислямска държава", забравете за правата на човека

maintext:
Президентът на Филипините Родриго Дутерте
Фотограф: Lean Daval Jr
"Тези хора ("Ислямска държава" - бел. ред.) изобщо не знаят какво са правата на човека, повярвайте ми. Няма да позволя да избият народа ми в името на правата на човека, това е безумие."Това заяви президентът на Филипините Родриго Дутерте, коментирайки, че ако "Ислямска държава" бъде изтласкана от Сирия и Ирак , групировката може да се установи в неговата държава и в такъв случай той няма да спазва международните норми за правата на човека.Според него остров Минданао, който е част от територията на Филипинската република, има силно ислямистко присъствие в лицето на групировката "Абу Саяф" и се налага страната да работи заедно с Индонезия и Малайзия, за да не допуска джихадисти да навлизат в нея.Дутерте заяви в петък, че обмисля да отмени забраната за арест и задържане без основания с цел да се пребори с неспазването на законите в страната. Конституцията позволява на президента да направи това в случаи на "инвазия или бунт, които застрашават обществената безопасност".Темата е деликатна за Дутерте, който понесе тежки критики от западни правителства и правозащитници, след като призова филипинците да се саморазправят с дилърите на дрога


title: Александър Тарханов вече не е треньор на "Славия"

maintext:
Тарханов се задържа на поста десет месеца
[LAP.bg]
Александър Тарханов вече не е старши треньор на "Славия".Новината беше потвърдена от президента на белите Венцислав Стефанов след днешната загуба от "Дунав" (Русе) (0:2) в първия мач от 12-ия кръг на Първа лига.Очаква се руският специалист да се завърне в родината си и да поеме "Урал" (Екатеринбург)."Славия" е осмият от 16-те отбора в Първа лига, който прави треньорска промяна от началото на сезона след ЦСКА, "Ботев", "Нефтохимик", "Локомотив" (Горна Оряховица), "Монтана", "Берое" и "Левски".Тарханов пристигна в "Славия" през зимната пауза на миналия сезон и изведе белите до първо участие в европейските турнири от титлата през 1997 г.През този сезон обаче столичани се представят доста неубедително, заемат десетото място в Първа лига след осем загуби в 13 мача и отпаднаха рано от Купата на България.Тарханов заяви, че е можел да си тръгне още преди три месеца. "Получих добро предложение и се колебаех, но реших да остана. Сега обаче реших да си тръгна", заяви руският специалист след мача с "Дунав".Бившият съветски национал изрази съжаление, че престоят му в България е завършил по този начин. Той сподели, че не е могъл да реализира това, за което е дошъл, но се радва за младите играчи, на които е дал път.62-годишният Тарханов препоръча функциите му ще бъдат поети от Владимир Иванов-Фугата, който в момента завършва курсове за лиценз УЕФА Про.Бившият защитник, който сега е директор на школата на белите, вече е бил начело на първия отбор. Това се случи през миналата година, когато зае временно поста след раздялата с Иван Колев.


description: В събщениието също се отричат и слуховете, че клубът вече води разговори с други треньори. Според декларацията този "натиск" се дължи на "2-3 подводни камъка без акредитации за стадион "Българска армия".

title: ЦСКА съзря атака от "подводни камъни без акредитации"

maintext:
Червените заплашиха, че оттук нататък ще отговарят на нападките "по-остро и подобаващо"
[LAP.bg]
Ръководството на ЦСКА публикува специална декларация, с която отхвърля спекулации за евентуалната смяна на наставника на тима Едуард Йорданеску.В събщениието също се отричат и слуховете, че клубът вече води разговори с други треньори.Според декларацията този "натиск" се дължи на "2-3 подводни камъка без акредитации за стадион "Българска армия".Както е известно, преди няколко месеца червените заплашиха с отнемане на акредитации всички медии и журналисти, които си позволяват да изписват имета на клуба "ЦСКА-София" (каквото е официалното име на дружеството на Гриша Ганчев в търговския регистър)."Досега си мълчахме, за да не се трови атмосферата, но предупреждаваме кукловодите и техните слугинажи, че ако се продължи в същия дух, то и ние ще отговорим по-остро и подобаващо", заплашиха този път от клуба.В декларацията отбелязват, че всички решения в клуба се взимат съгласувано от тримата главни акционери - Гриша Ганчев, Юлиян Инджов и Христо Стоичков.


description: "Хората ги е страх да признаят, че ще гласуват за Орешарски."Кандидатът за президент, подкрепен от ДПС Пламен Орешарски

title: Цитат на деня: Хората ги е страх да признаят, че ще гласуват за Орешарски

maintext:
Фотограф: Надежда Чипева
"Ще расте подкрепата за мен, има още два дни до изборите, има скрит вот, хората ги е страх да признаят, че ще гласуват за Орешарски."Това заяви в интервю за БНТ подкрепеният от ДПС кандидат за президент Пламен Орешарски. Коментарът му е по повод последните социологически проучвания , според които близо 7 на сто от хората ще гласуват за него.По думите му той ще получи допълнителна подкрепа за балотажа от всички български граждани, които са недоволни от това, което става в държавата. Според Орешарски всички останали кандидати за президент са приближени на премиера Бойко Борисов и не могат да бъдат алтернатива на статуквото. Той призова гражданите, които не харесват статуквото, да гласуват за него.Според бившият премиер ще има нарушения на изборите. "Подготвени са химикалките със симпатично мастило", заяви той и изрази надежда да "не се консумира това нарушение". "Всички доказателства, които успеем да съберем в деня на изборите, ще бъдат предадени на компетентните органи", увери той.


description: "Ако 240 човека всяка година променят един изборен закон и всяка година става все по-абсурден и нелеп, то представете си какво биха могли да сътворят 400 човека от същия сой с Конституцията", пише главният редактор на "Не!Новините" в статус в социалната мрежа "Фейсбук".

title: Статус на деня: Конституцията ще заприлича на коментарната секция в "Замунда"

maintext:
Самуил Петканов
Фотограф: Анелия Николова
"Ако 240 човека всяка година променят един изборен закон и всяка година става все по-абсурден и нелеп, то представете си какво биха могли да сътворят 400 човека от същия сой с Конституцията.Конституцията ни ще заприлича на коментарната секция в Zamunda или vbox7."Това пише главният редактор на "Не!Новините" Самуил Петканов в социалната мрежа "Фейсбук" в коментар на предложението на министър-председателя Бойко Борисов за свикване на Велико Народно събрание (което се състои от 400 представители). Идеята на премиера е то да намали броя на депутатите от 240 на 120. (Този въпрос в инициирания от "Шоуто на Слави" референдум бе спрян от Конституционния съд).


description: Общият брой на средищните училища също се променя. Те намаляват до 765.

title: Защитените училища в България се увеличиха до 142

maintext:
Фотограф: Цветелина Белутова
Защитените училища в България са вече 142. Това стана ясно след днешното заседание на Министерския съвет.Към досегашните защитени училища са добавени нови четири. Те са в благоевградските села Буково и Долен, търговищкото Славяново и ямболското Скалица. От списъка отпадат училищата в с. Буйново, област Смолян, и в Осеновлаг, област София. Причината - липса на ученици и закриването им.За защитено се определя държавно или общинско училище, което, ако бъде закрито, поне 10 ученици ще пътуват на не по-малко от 20 км до най-близкото друго училище. За планинските райони освен километрите се отчита разчленеността на релефа, обезопасеността на маршрута, наличната пътна инфраструктура и денивелацията. Статут на защитено училище придобива и такова, което, ако бъде закрито, неговите ученици няма да могат да се обучават в най-близкото средищно училище поради липсата на капацитет.С актуализацията на списъка на средищните училища за тази учебна година от него отпадат 26 от вписаните поради оптимизация на училищната мрежа. Включват се нови осем средищни училища от осем области. Общият брой на учениците в новите средищни училища е 1276, като 196 от тях са ежедневно пътуващи. Така общият брой на средищните училища за настоящата учебна година става 765, като са разположени в 626 населени места. Тези училища са посещавани от общо 189 191 ученици, като пътуващите до 16-годишна възраст са 42 053.


description: "Ще използвам подкрепата на тези свободни български граждани, за да създам наш проект на свободните, честните, патриотичните хора", заяви бизнесменът кандидат-президент.

title: Веселин Марешки обяви нов политически проект

maintext:
Веселин Марешки
Фотограф: Юлия Лазарова
Кандидатът за президент Веселин Марешки (инициативен комитет) ще прави собствен политически проект, се разбра от думите му пред БНТ."Ще използвам подкрепата на тези свободни български граждани, за да създам наш проект на свободните, честните, патриотичните хора", заяви Марешки, който по данни на "Алфа Рисърч" получава подкрепа от 8.3% и е четвърти на вота за държавен глава.След като по-рано днес бизнесменът заяви, че на балотажа няма да подкрепи никого от двамата претенденти – ген. Румен Радев (БСП) и Цецка Цачева (ГЕРБ), сега той посочи, че подкрепата му ще зависи от ромските гласове, дадени за двамата."Ще проверя реалните резултати и този, който има по-малък цигански вот, ще подкрепя него", заяви Марешки.


title: Когато ви предложат бюлетина за референдума, кажете "Не, благодаря"

maintext:
Публика на Слави Трифонов на концерта по повод референдума
Фотограф: Георги Кожухаров
Не, че сега е напълно различно.
Но при избор на влияние между националните олигархични структури
и местните, локалните мафии, за предпочитане са националните
Когато партиите предлагат списък с кандидати, те все пак поемат публична отговорност за личностите в него. Каква публична отговорност ще поемат онези от Владиславово и от хлебозавода във Варна? При мажоритарен избор на парламент ще се събудим с Народно събрание, в което заседават адвокатите на най-бруталните местни бандити в България. Гледайте си изборите за кмет и съветници - не питайте за парламентарните! арна придобие 14 едномандатни избирателни района, аз картинно си представям кой и как ще участва в избора на 14-те "личности". Янко Станев веднага ще плъзне по Владиславово. Роми, кебапчета, бой... Други избирателни инструменти да ви споделям ли? Дълга поредица от "личности" ще хукнат да запалят по една свещ горе - на хлебозавода... Там е молитвеният дом пред несъществуващата вече групировка... Бих започнал да ви изброявам и победоносните "личности", но ще почакам до парламентарните избори... Същото ще е в Несебър, Дупница, Кирково...Не, че сега е напълно различно.Когато партиите предлагат списък с кандидати, те все пак поемат публична отговорност за личностите в него. Каква публична отговорност ще поемат онези от Владиславово и от хлебозавода във Варна? При мажоритарен избор на парламент ще се събудим с Народно събрание, в което заседават адвокатите на най-бруталните местни бандити в България. Гледайте си изборите за кмет и съветници - не питайте за парламентарните!
Текстът е от "Фейсбук". "Дневник" го публикува с разрешението на Огнян Минчев. Той е един от политолозите, излезли с позиция, в която обясняват защо са против мажоритарен избор на депутати Когато в неделя ви предложат бюлетина да гласувате за референдума, отговорете "Не, благодаря!". Оставям настрана проблема за това дали е израз на гражданска чистоплътност да използваш развлекателно ТВ шоу, за да пропагандираш политически каузи. Съдържателно отговорът и на трите въпроса би следвало да бъде "Не".Моят роден град е Варна. Ако вместо един многомандатен избирателен район, ВЗадължително гласуване имаме и сега. И какво от това?Няма нищо задължително, когато не можеш да задължиш някого. Нито го знаеш в коя част на света е, нито можеш ефективно да му наложиш санкция, че не е гласувал, а ако му наложиш -Или ще гласува за "Атака", Митьо Пищова и за Дупнишката мадона - ей така, за да ти го ...Това ли е целта на занятието? Или по-скоро целта е да изчистим от избирателните списъци тези, които живеят в чужбина и ще се окажат два поредни пъти негласували - просто защото е нямало къде да гласуват в радиус от 500-600 км?Просто защото ако партиите нямат официално получени и подконтролни финанси, доходите им с куфарчета през задния двор - а оттам и зависимостите им от прословутото "задкулисие" рязко ще нараснат. Не че сега тези зависимости са малки. Проблемът трябва да се дебатира открито и сериозно, а не да се свири на вечната струна - "Защо онези взимат пари, а аз - не?"Някой може да попита - защо тогава да не гласуваме на референдума с отговор "Не" и на трите въпроса? Защото го легитимирате по този начин чалгаджийския референдум на хитрите селяндури, докопали национален ефир. Затова.


description: Подкрепата от ДПС не влезе в противоречие с нашия независим статут, смята кандидатът за президент и бивш премиер.

title: Орешарски не подкрепя никого на балотажа, щял да бъде опозиционна алтернатива

maintext:
Фотограф: Цветелина Белутова
"Очертава се имитацията на опозиционност и политическо двуличие да продължат да доминират и на оформения балотаж. На участниците в него пожелаваме успех, в който ние самите няма да съучастваме по какъвто и да е начин, за да запазим позицията си на опозиционна алтернатива", заявява той. В нощта след изборите подкрепилата го партия ДПС направи заявка , че би застанала зад кандидата на БСП Румен Радев на балотажа.
Подкрепеният от ДПС кандидат за президент Пламен Орешарски заяви, че на балотажа няма да застане зад никого от двамата претенденти за държавен глава, и даде заявка да продължи да участва в "публичните дела" на страната. В съобщение в официалния си профил във фейсбук Орешарски определя като задоволително петото си място на изборите за държавен глава на 6 ноември и посочва, че за това са помогнали не само гласовете от ДПС."Благодарим и за подкрепата от страна на ДПС, както и за високата оценка, която тяхното ръководство даде за нашите качества в професионален и личен план. "Подчертаваме още веднъж, че партийната подкрепа не влезе в противоречие с нашия независим статут, което доказва и структурата на резултатите от изборите – гласовете извън партийната подкрепа не са малка част от общия вот", смята Орешарски.Орешарски посочва, че кампанията му е направена "с ограничени финансови ресурси, набрани изцяло от дарители" и въпреки това е постигнал повече от кандидатите на големи партии. "Изправихме се срещу лавината от лъжи и манипулации, с които управляващите се опитват да превърнат успешните ни държавнически постижения от миналото в тежест на настоящето. Запазихме уважение към истината за разлика от тях. Ще продължим тази линия на поведение и след кампанията, водени от убеждението, че едно общество може да бъде лъгано, но не и излъгано", пише бившият премиер."Ще продължим да бъдем съпричастни на публичните дела и проблеми, поне докато страната не поеме един по-благоразумен път на развитие. Защото, както казва Карнеги, повечето от важните неща в света са били постигнати от хора, които са продължавали да пробват дори когато е изглеждало, че няма никаква надежда", казва още той.


description: Това може да стане само по време на мандата на ген. Румен Радев. Настоящият президент може само да назначи служебно правителство.

title: Плевнелиев няма как да разпусне парламента и да насрочи избори, обяви Георги Близнашки

maintext:
Фотограф: Георги Кожухаров
Плевнелиев
Чл
Плевнелиев
Президентът Росенняма как да разпусне парламента до края на мандата си.. 90 от Конституцията, който аз лично съм писал, не го позволява. Това заяви бившият служебен премиер Георги Близнашки пред "Нова телевизия".Той уточни, че във въпросния член на Конституцията ясно е написано, че в последните три месеца от мандата си държавният глава няма право да разпуска Народното събрание.обяви след срещата си с новоизбрания президент ген. Румен Радев, че ще попита Конституционния съд дали може да насрочи предсрочни избори без разпусне парламента."Няма смисъл Конституционният съд да бъде занимаван с такива въпроси. Единственото, което президентът може да направи е да назначи служебно правителство . Датата на предсрочните избори зависи от това кога ще бъде разпуснат парламента, а това ще стане в мандата на Румен Радев", обясни Близнашки.Професорът по конституционно право добави, че при въвеждането на мажоритарна изборна система дори и най-големите партии ще бъдат "пометени от народа". Въпреки това, той заяви, че не е привърженик на тази идея. "Имаме най-добрата Конституция в Източна Европа и сега искаме да я сринем", уточни Близнашки.Той разкритикува действията на правителството в оставка в областта на съдебната реформа. Според него буквално неграмотни хора са започнали да я правят. Предложенията на бившия правосъден министър Христо Иванов пък били "разбити на пух и прах" от него и затова не минали."Как не се сети Бойко Борисов да звънне на професора по конституционно право за съвет", каза още Близнашки.


title: Новият договор на Меси създава проблеми на "Барселона"

maintext:
Аржентинецът трябва да подпише новия си контракт до края на годината
Новият договор на Лионел Меси може да създаде някои проблеми за "Барселона", на които ръководството на клуба ще трябва да намери решение, предупреждават испанските медии.Основният проблем пред клуба е липсата на свежи финансови средства в клубната хазна. В момента каталунците плащат на най-скъпоплатения футболист в света 48 милиона евро на година бруто (около 24 милиона след данъците).Очакванията на звездата са да получава още повече. Настоящият му договор изтича през 2018 година, а очакванията са новият му контракт да е поне до 2021 година.От УЕФА "приятелски" посъветваха "Барселона" да не харчи повече от 65% от приходите си на година за заплати, за да не изпадне във финансова криза.Междувременно клубът отчете рекорден приход от 679 милиона евро в рамките на миналия сезон. Сумата е с 12% по-висока от предходния сезон и със 7% по-висока от предварително планираните 633 милиона евро.Чистата печалба на каталунците е в размер на 29 милиона евро. Причината за това е именно непрекъснато нарастващият фонд заплати, който през миналия сезон е бил 69% от бюджета на клуба и по-точно - 435 милиона евро.


title: Устройството на всеки град има пряк ефект върху здравето на жителите му, показва мащабно проучване

maintext:
Фотограф: Георги Кожухаров
Логично е, че добре устроеният град създава и добри условия за живот на жителите си, но се оказва, че има дори пряко влияние върху здравето им. Мащабно проучване на жителите на 14 града по целия свят, публикувано в журнала "Лансет", доказва, че хората са по-здрави там, където има повече условия за разходки.Сред изследваните градове са например Аделаида в Австралия и Храдец Кралове в Чехия, като във всеки от градовете са изследвани навиците на движение на представителна извадка хора между 18 и 66 години.Средното време на ден, което хората са прекарали в ходене в града си за една седмица след това е съпоставено с устройството му, включително броя и размера на парковете, пешеходните и туристическите зони, шосетата и пътищата, забранени за пешеходци. Друг фактор, който е взет предвид, е и числеността на населението, защото там където има повече хора, разходките са по-затруднени, както и честотата и покритието на градския транспорт.Анализът показал, че хората от квартали с недобри условия ходят средно 68 мин. за седмицата, докато тези, които живеят до парк или пък могат да отидат пеша на работа, вървят над 20 минути повече - 89 мин/седмица. И двете стойности обаче са далеч под препоръчваните от Световната здравна организация 150 минути на седмица, изтъкват учените.Достатъчно движение може да предотврати затлъстяване и оттам диабет и сърдечно-съдови заболявания, които са най-разпространените причини за смърт и понижено качество на живот в развития свят, отбелязват още анализаторите. Обездвижването е глобална пандемия, на която се отдават около 5 млн. случаи на преждевременна смърт в света всяка година - половин милион от тях в Европа


description: Белите мъже винаги са гледали на света различно от жените и малцинствата, но сега техните възгледи са маргинални.

title: Козът на Тръмп - ядосаните на феминизма бели мъже


title: Тереза Мей обеща да осъществи докрай Брекзит

maintext: Британският премиер Тереза Мей омаловажи неблагоприятно за правителството решение на съда, засягащо плановете страната да напусне ЕС, и настоя, че Брекзит ще бъде осъществен изцяло, предаде "Асошиейтед прес", цитирана от БТА.В статия във в. "Сънди таймс" Мей заявява, че правителството й ще "продължи с работата" въпреки решението на Висшия съд, според което кабинетът трябва получи разрешение от парламента за даване на начало на процеса на излизане на Великобритания от ЕС. Тя отбелязва, че правителството се надява да спечели обжалването на това решение пред Върховния съд, тъй като на карта е поставен важен принцип.Мей заяви, че парламентът е гласувал решението за членството на страната в ЕС да бъде взето от народа на референдума на 23 юни. По думите й вотът е бил решително в подкрепа на излизането от блока и този избор трябва да бъде уважен.Британският премиер подчертава, че Брекзитът предлага прекрасна национална възможност за създаването на "едно смело, уверено глобално бъдеще за Великобритания".Мей днес пътува за Индия с бизнес делегация, за да осъществи първата си търговска мисия като премиер с цел да подчертае важността на "отношенията, които имаме с нашите приятели и съюзници в чужбина".


description: Лидерът на "Атака" вярва, че пенсиите могат да бъдат увеличени, ако Обединени патриоти са на власт.

title: Волен Сидеров не иска да е министър, щял да е мишена

maintext:
Фотограф: Надежда Чипева
Лидерът на "Атака" Волен Сидеров заяви пред Нова телевизия, че няма намерение да става министър в кабинет, който е съставен от Патриотичния фронт. Според него всеки, който влезе в изпълнителната власт става мишена и няма как да излезе с чисто име След вчерашния Консултативен съвет за национална сигурност (КСНС) президентът Росен Плевнелиев обяви, че още в петък започва с връчването на мандатите за съставяне на кабинет в рамките на сегашния парламент. Двете най-големи партии в Народното събрание - ГЕРБ и БСП, потвърдиха за пореден път, че ще го върнат. След това държавният глава трябва да прецени на коя политическа сила да даде възможност да направи правителство, като до момента Патриотичният фронт е дал заявка, че ще се опита. От Реформаторския блок също обмислят дали да не пробват да съставят кабинет. Вчера премиерът в оставка Бойко Борисов обяви принципната си подкрепа за партньорите си в управлението.Волен Сидеров добави, че на КСНС е направил предложение на ГЕРБ и БСП да преосмислят решението си и да направят кабинет на спасението. Идеята му обаче не е била приета."Не трябва да оставяме държавата без правителство през настоящите месеци. Имаме бунт в бежански лагер , който може да прерасне в нещо по-опасно. Имаме изказване на президента на Турция Ердоган, който плаши Европа с вълна от мигранти . Ако това стане по време на безвластие, може да има много сериозни последици", заяви Сидеров.Лидерът на "Атака" каза още, че ако Обединени патриоти реално вземат властта, ще докажат, че пенсиите могат да се вдигнат. Такава идея имат от Патриотичния фронт. Те обявиха, че ще подкрепят бюджета за 2017 г., ако минималните пенсии бъдат увеличени на 300 лв.


title: Прокуратурата обвини 18 чужденци заради бунта в Харманли, разследва и полицаи за насилие

maintext:
[Сакарнюз]
Районната прокуратура в Харманли повдига обвинение на 18 чужди граждани за безредиците в регистрационно-приемателния център, започнала е и разследване срещу полицейски служители за причиняване на телесни повреди на двама чужденци. За това съобщи пресцентърът на държавното обвинение. От съобщението не се разбира колко полицаи ще бъдат разследвани за проявено насилие, а само че се установява самоличността на служителите на МРВ, причинили телесните повреди.Обвинението срещу чужденците е за хулиганство, съпроводено със съпротива срещу орган на реда и се отличава с изключителен цинизъм и дързост, пише в съобщението си прокуратурата. При вчерашните безредици в центъра са пострадали 24 служители на МВР, както бе съобщено днес от говорителя на главния прокурор Румяна Арнаудова. В хода на разследването досега са извършени огледи и разпити на свидетели, а обвинените чужденци са разпознати от очевидци, информира прокуратурата. 18-те души са с прокурорско задържане до 72 часа, т.е. държавното обвинение ще иска от съда да им бъде наложен постоянен арест.До момента прокуратурата е установила, че те са участвали в безредиците като са унищожавали вещи, хвърляли камъни, удряли полицейски служители и извършвали и други непристойни действия.По двете разследвания продължават процесуално-следствени действия.


description: Извънредно положение, изключителни мерки за сигурност, настръхване срещу мюсюлманската общност - година след гибелта на 130 души в парижките атентати от 13 ноември 2015 г. и последвалите нови джихадистки нападения животът във Франция стана по-суров.

title: Година след парижките атентати животът във Франция стана по-суров

maintext:
Фотограф: Pascal Rossignol
Площадът на републиката в Париж спонтанно се превърна в мястото за изразяване на почти и демонстрации в памет на загиналите в атаките.
След трудната за Франция година засиленото полицейско присъствие е обичайна гледка.
Извънредно положение, изключителни мерки за сигурност, настръхване срещу мюсюлманската общност - година след гибелта на 130 души в парижките атентати от 13 ноември 2015 г. и последвалите нови джихадистки нападения животът във Франция стана по-суров, разказва "Франс прес".Колкото и да повтаря президентът Франсоа Оланд, че Франция "не бива никога да се отказва от живота, който иска да води", сега страната постоянно е нащрек. "Безгрижието просто се изпари", обобщава 51-годишната Карол Флоран, живееща в едно парижко предградие.В памет на жертвите днес ще бъдат поставени възпоменателни табели с имената на загиналите на местата, където бяха извършени атаките. На откриването им освен Оланд ще присъства и кметът на града Ан Идалго. Планирани са и огромен брой събития от различни неправителствени организации, с които да се отбележи тъжната годишнина. В социалните мрежи се призовават жителите на Париж да поставят свещи пред прозорците си в знак, че не са забравили.Касапницата в концертната зала "Батаклан", по терасите на кафета и ресторанти остави рани в душите на парижани, независимо, че те не се отказаха от забавленията. С нападението в Ница на 14 юли (86 загинали, включително деца), а после и с убийството на католически свещеник в едно северозападно градче на 26 юли заплахата доби общонационално измерение."Сега осъзнаваме, че никъде вече не сме на сигурно място", тревожи се 75-годишната Кристиан, избегнала замалко нападението с камион на булевард "Променад дез англе" в Ница Пряка последица от масовите убийства на 13 ноември е извънредното положение, което още е в сила . Нещо невиждано от времето на войната за независимост на Алжир преди 60 години.Специалният режим дава възможност административните власти да ограничат свободите, заобикаляйки съдебната власт. Обиски, домашни арести, подслушване, наблюдение на рискови места и обекти...По-сурови изглеждат и улиците, където минувачът се разминава с военни патрули, въоръжени до зъби. През лятото полицаи бяха разположени дори по плажовете; един след друг се отменяха панаири и спортни прояви.Заради страха от атентати бяха засилени мерките за сигурност край училищата, учениците редовно тренираха действия при тревога, на най-големите бе разрешено да пушат в сградите, за да излизат по-рядко навън. Децата "възприеха безопасен начин на живот", уверява детският психиатър Марсел Рюфо.На французите от всички възрасти бе препоръчано да минат курсове по първа помощ, все по-популярни в страната. От началото на годината близо 80 000 души са овладели "умения и техники за спасяване".Същевременно се пропука образът на задружното съжителство. Остана в миналото лозунгът "всички сме едно", издигнат от милиони французи на историческия митинг след нападенията от януари 2015 г. срещу сатиричното сп. "Шарли ебдо" , срещу полицаи и супермаркет за кашерни храни.Оживената полемика, избухнала това лято около носенето на буркини , отразява редица проблеми на идентичността. В името на светския характер на държавата някои кметове по средиземноморското крайбрежие забраниха покриващите цялото тяло бански костюми, предпочитани от някои мюсюлманки, докато съдът не анулира забраната.Месец след месец расистките призиви ставаха по-открити, след като политическите дискурси се радикализираха със започването на кампанията за президентските избори през 2017 г. В центъра на всички дебати този път бе ислямът.Описвайки своята "мъка и пълно безсилие", френско-мароканската писателка Лейла Слимани, новият лауреат на престижната награда "Гонкур", резюмира с горчивина "създалата се атмосфера - значи френските мюсюлмани вече не са си у дома".Бившият премиер Ален Жюпе, фаворит в първичните избори на десницата, призова през септември за успокояване на атмосферата. "Самата дума "мюсюлманин" развихря непропорционална истерия!", възмути се той и добави: "Ако продължаваме така, ще тръгнем към гражданска война."Президентът социалист - който е много непопулярен, също брани демократичните ценности и правовата държава като крепостни стени срещу напора на джихадисткото "варварство". Но самоопределението е любима тема за дебати на десницата и на крайната десница, а дефиницията за светско става повод за нескончаеми дискусии.През септември в Париж бе открита кола, в която имаше газови бутилки, и така бе разконспириран "женски отряд", командван от "Ислямска държава". Арестувани бяха и тийнейджъри, заподозрени, че планират нападения под влиянието на френски джихадист от иракско-сирийския регион, набирал нови кадри чрез система за шифрована комуникация."Видяхме как се наслагват своеобразни страхове и същевременно как стават по-силни хората, надживели страха", изтъква историкът Бенжамен Стора. И допълва: въпреки "вестителите на апокалипсиса (...) Франция все така върви напред". (БТА)


description: Сухи дърва и висококалорични въглища замърсяват въздуха по-малко в сравнение с наското отсечените дърва и нискокачествените въглища.

title: С 40% намаляват вредните емисии при отопление със сухи вместо с наскоро отсечени дърва

maintext:
Фотограф: Цветелина Ангелова
С до 40 процента намаляват емисии на вредни вещества във въздуха при отопление с изсъхнали, а не наскоро отсечени дърва. Това заяви директорът на дирекция "Опазване чистотата на въздуха" в МОСВ Иван Ангелов в разгара на новия отоплителен сезон след рязкото застудяване, цитиран от пресцентъра на Министерство на околната среда и водите.
Изсушаването на дървата не води до допълнителни разходи за домакинствата, но има значителен ефект за опазване на околната среда, подчертава той.
Видът и състоянието на твърдите горива за отопление през зимния сезон е важно, защото широкото им използване е една от основните причини за повишаване на нивата на фини прахови частици във въздуха в страната, което има отражение и върху човешкото здраве.
Измерванията на съдържанието на фини прахови частици в атмосферата показват, че за периода октомври - март превишенията на нормите за чистота на въздуха са десет пъти повече от тези за периода април - септември, което доказва силното влияние на битовото горене през този период.
Цената на дървесината е на кубик, а не на килограм, затова е добре още при поръчката да се изискват сухи дърва, а не наскоро отсечени, съветват от ведомството. Ако вече са доставени мокри дърва, е добре те да бъдат оставени да изсъхнат по естествен път за около година, преди да се горят. Положителен ефект може да има и закупуването им през пролетта и използване през зимата.
Ако и това не е възможно, подготвената за горене дървесина може да се изсуши за 1-2 седмици на безопасно разстояние около печката или горивната инсталация. Подобни мерки ще доведат до постигане на желания топлинен комфорт при изразходване на по-малко материал.
Въздухът ще се замърсява по-малко и при използването на висококалорични въглища за отопление. Те имат ограничено съдържание на сяра и пепел и макар да са по-скъпи, отделят повече топлина и желаната температура се постига с изгарянето на по-малки количества, подчертават от екоминистерството с уточнението, че така цените им стават съпоставими с тези на нискоенергийните въглища.
Почистването на комините всяка година също може да намали концентрациите на замърсители в населените места, защото подпомага доброто разсейване на изпусканите газове, отбеляза Иван Ангелов.
По новата оперативна програма "Околна среда" (2014 - 2020 г.) през 2017 г. ще бъде открита процедура за намаляване на замърсяването с фини прахови частици и азотен оксид. Тя ще бъде с бюджет 111 млн. лева и по нея ще могат да кандидатстват общини с лошо качество на въздуха.
С промени в Закона за чистотата на атмосферния въздух от 2015 г. на общините бяха дадени по-големи правомощия за ограничаване на вредното въздействие на битовото отопление и транспорта върху атмосферния въздух в градовете, напомнят от МОСВ.
Кметовете могат да определят зони с ниски емисии на вредни вещества, в които да се въведат ограничения за дейности, които водят до замърсяване. Градоначалниците могат още да ограничават движението на автомобили или употребата на определени видове горива за битово отопление от населението, припомнят още от ведомството.
В момента към Националната автоматизирана система за контрол качеството на атмосферния въздух функционират 30 автоматични измервателни станции, 4 станции - в екосистеми, 9 пункта с ръчно пробонабиране и последващ лабораторен анализ и 5 системи на принципа на диференциална оптична атомноабсорбциона спектрофотометрия.
Системата на МОСВ разполага с 6 мобилни автоматични станции за контрол на качеството на въздуха, които са разположени в Регионалните лаборатории на Изпълнителната агенция по околна среда (ИАОС) в София, Пловдив, Плевен, Стара Загора, Варна и Русе. На интернет страницата на ИАОС се публикува бюлетин за качеството на атмосферния въздух в страната.


description: Мария Илиева и Десислава Иванчева изтъкнаха като основен свой приоритет запазването на зелените площи в междублоковото пространство.

title: Кандидатите за кмет на "Младост" показаха единомислие, разделя ги партийната принадлежност

maintext:
Зелените площи в междублоковото пространство на кв. "Младост" са приоритет за кандидатите за районен кмет
Фотограф: Георги Кожухаров
Кандидатите за кмет на столичния район "Младост" Мария Илиева от ГЕРБ и издигнатата от инициативен комитет Десислава Иванчева показаха единомислие за решаването на голяма част от проблемите на квартала. Те излязоха на дебати по Би Ти Ви преди балотожа им в неделя, като изтъкнаха като основен свой приоритет запазването на зелените площи в междублоковите пространства.Единственият спор, който възникна между двете беше свързан с партийната принадлежност на Илиева. Според Иванчева управлението на ГЕРБ в квартала, което продължава 10 години, е довело до протеста на жителите на "Младост" . Причината – строителството на редица сгради, за които има съмнение, че са законни."В района няма никаква визия как да се строи. Строи се на парче – високи и ниски блокове в различни цветове. Проблемът с липсата на паркинги и паркове продължава", заяви Иванчева.Мария Илиева уточни, че не се притеснява да прегледа всички разрешения за строеж в квартала, въпреки че подалият оставка кмет Цвета Авджиева също е кадър на ГЕРБ. В момента пък се прави преглед на общия устройствен план, за да се види има ли някакви неточности в него.Иванчева изрази притеснение, че големи инвеститори купуват земи в "Младост" и подготвят строежи на тях, въпреки че по-голяма част от тях са зелена площ. Именно върху тях жителите на квартала искат да се построи голям парк. Точно заради това тя е готова да лобира за високи обезщетения на автентичните собственици на земи, но не и такива за инвеститорите.Независимият кандидат, подкрепен от партията на Георги Кадиев "Нормална държава", добави, че вече са събрани 12 000 подписа за провеждането на референдум в "Младост" дали да продължи презастрояването.Мария Илиева обеща от своя страна, че ако стане районен кмет, ще осигури 110 хил. кв. м. зелени площи чрез национализиране на 127 терена. "Места, където вече е започнало строителство няма как да вземем под шапката на общината", уточни тя.Въпреки че не живее в "Младост", кандидатът на ГЕРБ заяви, че познава много добре проблемите на квартала и като доказан експерт щяла да се справи с тях.


title: "Лайпциг" се изравни с "Байерн" и остава непобеден

maintext:
Приказката на новака продължава
Новакът в Бундеслигата "Лайпциг" продължи страхотното си представяне от началото на сезона и се изравни по точки с лидера "Байерн" (Мюнхен).Тимът от Източна Германия записа петата си поредна победа в шампионата, след като се наложи над "Майнц" с 3:1 у дома.Чак в 74-ата минута, когато играчите на Ралф Хазенхютъл вече бяха свалили темпото, капитанът на "Майнц" Щефан Бел насочи топката в мрежата с глава за почетния гол.Тимо Вернер отбеляза два гола за успеха, а Емил Форшберг добави още един и така решиха всичко в двубоя още преди почивката. Любопитно е, че двамата си асистираха и за трите попадения.Отборът им продължава да не познава вкуса на поражението от началото на сезона и вече има 24 точки, с колкото е и лидерът и шампион "Байерн".


description: Социалната мрежа отказва да потвърди или отрече съществуването на софтуера, но в специално изявление каза, че отделя "време, за да разбере и научи повече" за Китай.

title: "Фейсбук" създаде инструмент за цензура, за да се завърне в Китай

maintext:
Социалната мрежа "Фейсбук" разработи софтуерен инструмент за цензура, който може да убеди Китай да ѝ разреши да се върне на пазара там след 7-годишна забрана, съобщава в. "Ню Йорк таймс", цитиран от БТА.
Най-голямата социална мрежа в света отказва да потвърди или отрече съществуването на софтуера, но посочи в специално изявление, че отделя "време, за да разбере и научи повече" за Китай, съобщава Би Би Си.
Разработеният от Фейсбук софтуер пречи на постове да се появяват в списъка с новини на потребителите в определени райони. Технологията е разработена с одобрението на главния изпълнителен директор на компанията Марк Зукърбърг, пише "Ню Йорк таймс".
Софтуерът не премахва самите постове, като ще позволи на трета страна да следи популярните съобщения и теми, които потребителите споделят в мрежата. Третата страна ще може да контролира дали те се показват в списъка с новини на потребителите.
През март тази година Марк Зукърбърг се срещна с шефа на китайската пропаганда Лю Юншан, припомня Ройтерс. Китай забрани "Фейсбук" през 2009 г. след размириците в Урумчи, в опит да спре информацията за етническите размирици, при които загинаха 140 души.